Metallica
Metallica je američka heavy metal grupa. U Los Angelesu ju je osnovao vokalist i gitarist James Hetfield s bubnjarom Larsom Ulrichom, premda je veći dio karijere provela u San Francisku. Brzi tempi, instrumentali i agresivne pjesme učinili su je jednom od "velike četvorke" grupa thrash metala, kojoj još pripadaju Megadeth, Anthrax i Slayer. Metallicu danas čine osnivači i glavni autori pjesama, Hetfield i Ulrich, dugogodišnji glavni gitarist Kirk Hammett i basist Robert Trujillo. Gitarist Dave Mustaine (koji je osnovao Megadeth nakon što je izbačen iz skupine) i basisti Ron McGovney, Cliff Burton (koji je umro u saobraćajnoj nesreći u Švedskoj 1986. godine) i Jason Newsted bivši su članovi grupe. Metallica je stekla mnogo obožavatelja izvan mainstreama i dobila je pohvale kritičara za prvih pet albuma. Treći album, Master of Puppets (1986), opisan je kao jedan od najžešćih i najutjecajnijih thrash metal albuma. Istoimeni peti album grupe, Metallica (1991), prvi je ukorijenjen uglavnom u heavy metalu i prihvatio ga je mainstream, zbog čega je postigao značajan komercijalni uspjeh i do danas je u SAD-u prodan u preko 16 miliona primjeraka u SAD-u, što ga čini najprodavanijim albumom razdoblja SoundScana. Nakon eksperimentiranja s različitim žanrovima i stilovima na naknadnim albumima grupa se vratila thrash metalu na albumu Death Magnetic (2008), koji je dobio slične pohvale kao i raniji albumi. Metallica je 2000. vodila sudski postupak protiv Napstera, veb-mjesta za dijeljenje datoteka mrežom ravnopravnih članova; u tom postupku grupa i nekoliko drugih izvođača podnijeli su tužbu protiv Napstera jer je bez dogovora dijelio njihov materijal zaštićen autorskim pravom; nakon dogovora Napster je 2003. uveo opciju plaćanja. Metallica je glavna tema dokumentarnog filma Metallica: Some Kind of Monster iz 2004, u kojem su prikazano snimanje osmog studijskog albuma, St. Angera (2003), i tadašnji problemi među članovima. Metallica je 2009. ušla u Rock and Roll Hall of Fame. Grupa je napisala scenarij za IMAX-ov koncertni film Metallica: Through the Never i glumila je u njemu. Metallica je objavila deset studijskih albuma, četiri albuma uživo, album obrada, pet EP-ja, 37 singlova i 39 spotova. Osvojila je devet nagrada Grammy, za koju je dosad nominirana 23 puta, a posljednjih šest studijskih albuma (dakle od Metallice) debitiralo je na prvom mjestu Billboarda 200. Metallica je jedna od komercijalno najuspješnijih grupa svih vremena; do 2018. prodano je više od 125 miliona njenih albuma širom svijeta. Metallica je navedena kao jedna od najboljih grupa svih vremena u časopisima kao što je Rolling Stone, koji ih je postavio na 61. mjesto spiska 100 Greatest Artists of All Time. Prema podacima iz 2017. Metallica je na treći izvođač čiji se albumi najviše prodaju od početka Nielsen SoundScana 1991. godine; u Sjedinjenim Američkim Državama prodano je 58 miliona njenih albuma.